पेंशनर समाज की बैठक हुई
मकराना/बोरावड़| राजस्थानपेंशनर समाज उप शाखा बोरावड़ की एक बैठक रविवार को न्यू बाल गीतांजली माध्यमिक स्कूल में आयोजित हुई जिसकी अध्यक्षता घनश्याम लाल रांकावत ने की। बैठक में सभी ने केन्द्र सरकार के अनुरूप सातवें वेतन आयोग को राज्य में लागू करने एवं उसका लाभ पेंशनरों को भी जल्द दिलवाने हेतु राज्य सरकार से आग्रह करने का निर्णय लिया गया। इस दौरान पेंशनर समाज के हितों को लेकर विस्तार से चर्चा की गई। बैठक में पेंशनर्स समाज के सदस्य केवलचंद मैढ़ के पौत्र लोकेश के असामयिक निधन पर दो मिनट का मौन रखकर श्रद्धांजलि दी गई। इस मौके पर गुमानाराम, प्रेमाराम जांगिड़, प्रहलाद सिंह, शहबाज खां सहित पेंशनर समाज के अन्य सदस्य मौजूद थे।
hin_Deva hin_Deva